ร้านนี้มีชื่อร้านว่า September Brasserie เป็นร้านเปิดใหม่ที่เราก็เพิ่งเจอโดยบังเอิญเหมือนกัน
ร้านนี้มีที่ตั้งอยู่ที่ The chill park เส้นหางดงค่ะ โครงการที่มีแต่ตึกราบ้านช่องน่ารักๆ มีร้านอยู่
หลายร้านเลยค่ะ ร้านนี้เพิ่งเคยเห็นเหมือนกัน เป็นร้านที่เคยเป็นที่ตั้งของร้าน papa's meal
เมื่อก่อนค่ะ ตัวร้านอยู่ภายในโครงการเลยค่ะ ห้องริมสุด สมารถจอดรถได้ที่ที่จอดรถของที่
โครงการจัดไว้ให้เลยค่ะ มีที่จอดรถอยู่เยอะพอสมควรเลย

บรรยากาศของร้าน ตัวร้านจะไม่ใหญ่มากค่ะ เราไม่ตอนค่ำแล้วนิดนึง จะมีพวกเครื่องดื่ม
แอลกอฮอล์ต่างๆด้วยค่ะ แต่ตอนกลางวันร้านก็เปิดนะคะ บรรยากาศด้านใน น่ารักมากค่ะ
ถูกตกแต่งอย่างลงตัว ดูอบอุ่น โซฟาตัวใหญ่ๆ ปกคลุมไปด้วยหมอนหลายใบ นั่งแล้วนุ่มๆ
หรือจะเป็นที่นั่งด้านนอกของร้าน ถ้ามาทานแอลกอฮอล์รับรองถึงความชิวค่ะ เพราะอากาศ
เย็นสบาย ลมพัด และเป้นส่วนตัวใช้ได้เลยค่ะ

มาดูที่เมนูกันค่ะ  อาหารมีหลากหลายแบบเลยค่ะ มีทั้งอาหารไทย อาหารฝรั่ง หลากหลาย
ให้เลือกเลยค่ะ เริ่มที่เมนูอาหารจานเดียว เช่น ข้าวผัดแกงเขียวหวานที่เสริฟพร้อมไข่เค็ม
และปลาสลิด ข้าวผัดสามรส ข้าวผัดกากหมู ข้าวผัดไก่สะเต๊ะ ข้าวผัดน้ำพริกลงเรือ ที่จะ
เสริฟพร้อมหมูหวานกับไข่เค็ม อาหารเส้นๆพวกสปาเก็ตตี้ต่างๆก็มีเยอะค่ะ แค่ชื่อก็น่าทาน
แล้วละค่ะ เช่น สปาเก็ตตี้น้ำพริกอ่อง สปาเก็ตตี้คาโบนาร่าแซลม่อน สปาเก็ตตี้เส้นดำขี้เมาทะเล
สปาเก็ตตี้เส้นดำหอยเชลล์ หรือจะสั่งอาหารเป็นกับข้าวก็ได้ค่ะ มีให้เลือกพอสมควรเหมือนกันค่ะ 
เช่น หมูอบซอสมะขาม กระเพราแกะ มัสมั่นแกะ ต้มข่าแซลม่อน แกงเผ็ดเป็ดย่าง ต้มยำกุ้งแม่น้ำ

อาหารทานเล่น จะทานเล่นหรือทานเป็นกับแกล้มเครื่องดื่มก็ดีค่ะ เช่น ถุงทอง ไก่ห่อใบเตย 
ลาบทอด พล่าเนื้อ ยำซีฟู๊ดต้นอ่อนทานตะวัน ยำแซลม่อน ยำไก่ย่าง ยำหัวปลี ฯลฯ

สำหรับเครื่องดื่มก็จะมีเป็น น้ำอัญชัญมะนาว น้ำส้ม น้ำองุ่นว่านหางจระเข้ ชามะนาว ชานม
ชาเขียว แอ๊ปเปิ้ลโซดา เบอรี่โซดา น้ำผึ้งมะนาวโซดา และเครื่องดื่มแอลกอฮอล์อีกหลาย
อย่างเลยค่ะ รวมไปถึงไวน์ที่จะมีชั้นแยกอยู่ภายในร้านเลยค่ะ สามารถเลือกได้ที่ชั้นเลยค่ะ
ทานอาหารเสร็จก็อย่าลืมตบท้ายด้วยขนมหวานค่ะ ร้านนี้จะมีขนมหวานแบบไทยๆ จะเป็น
พวกทับทิมกรอบ ข้าวเหนียวทุเรียน บัวลอยเผือก กล้วยบวชชีสละลอยแก้ว เป็นต้นค่ะ

สำหรับรสชาติอาหาร อาหารอร่อยค่ะ เราชอบข้าวผัดแกงเขียวหวาน เข้มข้นมากค่ะ อร่อย
ปริมาณอาหารที่ให้ก็เยอะด้วยค่ะ ถึงจะเพิ่งเปิดใหม่แต่ก็ทำได้ดีมากเลยค่ะ การบริการก็ดี
ชอบการตกแต่งจานอาหารมากๆ มีการตกแต่งแบบสวยงาม เช่น เครื่องดื่มที่เราสั่งก็จะมี
ดอกไม้สวยๆประดับอยู่ เรียกได้ว่าใส่ใจทุกจานจริงๆค่ะ และไม่ดูเลอะเทอะด้วยค่ะ ในเรื่อง
ของราคา สำหรับเราไม่ได้แพงมากค่ะ เพราะว่า อร่อย ปริมาณเหมาะสม แถมยังสวยอีกด้วย
ประทับใจค่ะ สำหรับร้านนี้